
Ministru kabineta rīkojums Nr. 346
Rīgā 2026. gada 16. jūnijā (prot. Nr. 33 1. §)
Par finansējuma piešķiršanu Preiļu novada pašvaldībai
· 1. Lai nodrošinātu militārās bāzes "Preiļi" vajadzībām atbilstošu lietusūdens novadīšanas sistēmas izbūvi, kā arī pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 48. pantu, piešķirt 2026. gadā Preiļu novada pašvaldībai no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 425 809 euro apmērā pašvaldības nozīmes meliorācijas sistēmas pārbūvei, būvprojekta autoruzraudzībai un būvuzraudzībai.
· 2. Aizsardzības ministrijai noslēgt sadarbības līgumu ar Preiļu novada pašvaldību par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Preiļu novada pašvaldība.

